|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,** **správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadTel.: +381 21 487 4819ounz@vojvodina.gov.rs |
|  | Číslo: 00324594 2025 09427 001 001 000 001  |  Dátum: 5. 2. 2025 |

Podľa článku 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV č. 14/15 a 10/17), článku 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/2014, 54/2014 – i. uznesenie, 37/16, 29/17, 24/19, 66/2020 a 38/2021) a článku 5 Pravidiel pridelenia rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinacovanie základných a stredných škôl v Autonómnej pokrajine Vojvodine, ktoré realizujú dvojjazyčnú výučbu v roku 2025 (Úradný vestník APV č. 7/2025), pokrajinský tajomník vzdelávania, predpisov, správy a národnostných menšín – národnostných spoločenstiev vypisuje:

**SÚBEH NA FINANCOVANIE A SPOLUFINANCOVANIE ZÁKLADNÝCH A STREDNÝCH ŠKÔL V AP VOJVODINE, NA KTORÝCH SA USKUTOČŇUJE DVOJJAZYČNÉ VYUČOVANIE V ROKU 2025**

Prostriedky poskytnuté Pokrajinským parlamentným uznesením o rozpočte Autonómnej pokrajiny Vojvodiny na rok 2025 na financovanie a spolufinancovanie základných a stredných škôl v AP Vojvodine, ktoré realizujú dvojjazyčnú výučbu
v roku 2025(ďalej len: užívatelia) vynášajú **3 500 000,00 dinárov**, a to:

1. **pre základné vzdelávanie**

**– programové náklady** vo funkcii realizácie dvojjazyčnej výučby (financovanie vykonávateľov, ktorí realizujú dvojjazyčné vyučovanie, náklady na vzdelávacie materiály, odborné zdokonaľovanie zamestnancov – školenie osvetových pracovníkov v tuzemsku a v zahraničí, náklady na obstaranie odbornej literatúry a didaktického materiálu, ako aj všetky ostatné výdavky na realizáciu dvojjazyčnej výučby) **783 000,00 dinárov,**

**– obstaranie vybavenia** vo funckii realizácie dvojjazyčnej výučby **890 000,00 dinárov**,

1. **pre stredné vzdelávanie**

**– programové náklady** vo funkcii realizácie dvojjazyčnej výučby (financovanie vykonávateľov, ktorí realizujú dvojjazyčné vyučovanie, náklady na vzdelávacie materiály, odborné zdokonaľovanie zamestnancov – školenie osvetových pracovníkov v tuzemsku a v zahraničí, náklady na obstaranie odbornej literatúry a didaktického materiálu, ročné členské pre licenciu Cambridge strediska a členské pre medzinárodnú maturitu – IB, ako aj všetky ostatné výdavky na realizáciu dvojjazyčnej výučby) **1 500 000,00 dinárov,**

**- obstaranie vybavenia** vo funkcii realizácie dvojjazyčnej výučby **327 000,00 dinárov**.

Právo na pridelenie finančných prostriedkov majú ustanovizne základného a stredného vzdelávania, ktoré získali súhlas ministerstva zodpovedného pre oblasť školstva (ďalej len: ministerstvo) na vykonávanie dvojjazyčnej výučby.

Užívateľ je pri obstaraní služieb a vybavenia povinný konať v súlade s ustanoveniami Zákona o verejnom obstarávaní (vestník Službeni glasnik RS číslo 91/19 a 92/23).

**KRITÉRIÁ PRIDELENIA FINANČNÝCH PROSTRIEDKOV**

Pri určovaní výšky finančných prostriedkov na programové náklady pri vykonávaní dvojjazyčného vyučovania platia tieto kritériá:

* počet učiteľov, ktorí sa zúčastňujú dvojjazyčnej výučby,
* počet žiakov, ktorí sa zúčastňujú dvojjazyčnej výučby,
* zdôvodnenie v zmysle ďalšieho vývoja dvojjazyčnej výučby.

 Pri určovaní výšky finančných prostriedkov na obstaranie vybavenia vo funkcii realizácie dvojjazyčnej výučby platia tieto kritériá:

* počet dvojjazyčných tried a
* počet vyučovacích predmetov, ktoré sa prednášajú dvojjazyčne.

**SPÔSOB APLIKOVANIA**

Žiadosti o pridelenie finančných prostriedkov sa predkladajú na jedinečnom súbehovom tlačive sekretariátu. S prihláškou na súbeh sa predkladá nasledovná dokumentácia:

1. kópia aktu potvrdzujúceho získaný súhlas ministerstva,
2. nepovinná ponuka na programové náklady, nákup vybavenia (výpočet nákladov).

Oneskorené a neúplné prihlášky sa nebudú rozoberať.

**Ďalšie informácie týkajúce sa realizácie súbehu je možné získať telefonicky na čísle 021/487-4819.**

O pridelení finančných prostriedkov príjemcom rozhoduje pokrajinský tajomník zodpovedný za vzdelávacie záležitosti na návrh komisie na realizáciu súbehu, ktorá posudzuje prijaté žiadosti. Sekretariát si vyhradzuje právo požadovať od žiadateľa dodatočnú dokumentáciu a informácie podľa potreby alebo určiť splnenie dodatočných podmienok na pridelenie finančných prostriedkov.

Ak je žiadosť podpísaná osobou podliehajúcou oprávneniu, je potrebné priložiť k podpisu riadne podpísané oprávnenie pre podpisovanie.

Výsledky súbehu sa uverejňujú na webovej stránke sekretariátu.

**Lehota podávania prihlášok na súbeh je 7. marec 2025.**

Prihlášky na súbeh (výhradne na vyplnenom tlačive, ktoré možno nájsť na webovej stránke Pokrajinského sekretariátu) zasielať v papierovej forme v uzavretej obálke na adresu:

**POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV, BULVÁR MIHAJLA PUPINA 16, 21000 NOVÝ SAD**, s uvedením názvu súbehu / programu a projektu, poštou alebo osobne na podateľni pokrajinských orgánov správy (na uvedenú adresu) v čase od 9:00 do 14:00 hod.

Formulár prihlášky za uvedené súbehy s prílohami možno stiahnuť od **5. februára 2025** z oficiálnej webovej prezentácie sekretariátu: [**www.puma.vojvodina.gov.rs**](http://www.puma.vojvodina.gov.rs/) **.**

POKRAJINSKÝ TAJOMNÍK

    Róbert Ótott